Dürenann

**Dürenann** isch e Schwyzer Band gsii, wu zwische 2005 un 2013 mit sälbergschribene Lieder mit seislertütsche Täxt ufdrätte isch.

## Bandgschicht
D Band isch anne 2005 vu dr Seisler Sängeri Karin Schafer (* 1971) as Band ohni Name fir en Ufdritt zämegstellt wore. Wel s ene eso guet gfalle het, hän si bschlosse, ass si wytermache. Ab 2006 sin si unter em Name *Dürenann* ufdrätte. Im Mai un Juni 2007 hän si bim Eric Cotting im TSO-Tonstudio z Tentlinge d Lieder fir ireerscht Album «d‘seisa» ufgnuu, wu am 15. Septämber 2007 uusechuu isch. Zue dr erschte Bsetzig vu dr Band hän die segs Musiker*ne ghert:
* Karin Schafer (Gsang)
* Mirjam Schafer (Gsang)
* Marianne Dietrich (Keyboard)
* Jürg Gerster (Gitarre)
* Hermann Grobbauer (Bass)
* Benjamin Spicher (Schlagzyg)
Unterstitzt wore sin si bi dr Ufnahm vum Marcel Cotting (Drumpete), em Elmar Rudaz (Drumpete) un dr Caroline Spicher (Querflete).

Us Zytgrind hän si d Mirjam Schafer, dr Jürg Gerster un dr Hermann Grobbauer no däre erschte CD zrugzoge. Derfir sin derno d Rita Schaller (Gsang), dr Norbert Hunziker (Keyboard, Bluesharp, Gyge), dr Marcel Weber (Bass) zue dr Band chuu. Anne 2009 het Dürenann s zwait Album «Stadt» uusegee in däre Bsetzig:
* Karin Schafer (Gsang)
* Rita Schaller (Gsang)
* Marianne Dietrich (Keyboard)
* Marc Rossier (Gitarre)
* Norbert Hunziker (Keyboard, Bluesharp, Gyge)
* Marcel Weber (Bass)
* Benjamin Spicher (Schlagzyg)
Au desmol isch d Band unterstitzt wore vu Gaschtmusiker*ne: Johannes Schaller (Drumpete), Caroline Spicher (Querflete) un derzue d Liliane Cotting (Jodel), Beat Feyer (Jodel) un dr Chor Alegria.

Fir dr Hunziker, dr Weber un dr Rossier, wu d Band wider verloo hän, sin schließli dr Pierre Gilomen (Gitarre) un dr Mark Sonneborn (Bass) chuu. Im Oktober 2012 het Dürenann s dritt Album «Ferie» uusegee. Yygspiilt hän si d Lieder in däre Bsetzig:
* Karin Schafer (Gsang)
* Rita Rindlisbacher-Schaller (Gsang)
* Marianne Dietrich (Keyboard)
* Pierre Gilomen (Gitarre)
* Mark Sonneborn (Bass)
* Benjamin Spicher (Schlagzyg)
Gaschtmusiker*ne bi dr Ufnahme sin dr Beat Feyer (Gsang) un d Sophie Valceschini (Akkordeon) gsii.

Di lescht Vereffetlichung vu Dürenann isch d Single «Winterzytt» an dr Wynächte 2012 gsii, wu e Dail vu dr Yynahme drus an d Chinderspitex gange sin.

Anne 2013 het si d Band Dürenann no rund acht Johr ufglest. Ire letxscht Ufdritt hän si am 7. Septämber 2013 uf dr Kulturbühne Rächthaute ghaa.

## Stil
Stilistisch het Dürenann e Mischig us Pop, Rock, Tango, Jazz, Blues un Reggae gspiilt. S Lied «Schwarzsee» uf em Album *Stadt* hän si zäme mit dr Jodler*ne Liliane Cotting un Beat Feyer yygspiilt. Gschribe het d Lieder d Karin Schafer, di maischte uf Seislertütsch, mänkmol au zwoosprochig mit franzesische Dail, wie s in fir d Stadt Frybùrg gängig isch.

Iber s erscht Album *d‘seisa* het d Carole Schneuwly gschribe:

## CD
* *d‘seisa*: 2007
* *Stadt*: 2009
* *Ferie*: 2012
* *Winterzytt* (Single): 2012

## Weblink
* Neue senslerdeutsche Musik, Freiburger Nachrichten, 6. Merz 2007
* Senslerdeutsch über alles, Freiburger Nachrichten, 12. Septämber 2007
* Musikalische Liebeserklärung an Freiburg, Berner Zeitung, 14. Oktober 2009
* Das Durcheinander geht weiter, Freiburger Nachrichten, 11. Merz 2009
* Dürenann geht in die Ferien, Freiburger Nachrichten, 25. Septämber 2012
* Winterlied von Dürenann, Freiburger Nachrichten, 24. Novämber 2012
* «Wir haben alle die Musik im Herzen», Freiburger Nachrichten, 6. Septämber 2013